
DR 31.10.2016                                                                                                                                                   51               

 

Dato' Seri Tiong King Sing [Bintulu]: Cabar salah orang lah, kongkalikung 
kamu. 

Datuk Liang Teck Meng [Simpang Renggam]: Nasihat saya kepada 
pembangkang... 

Dato' Seri Tiong King Sing [Bintulu]: Kamu boleh hantar laporan sama saya. 

Datuk Liang Teck Meng [Simpang Renggam]: Ini, bila satu jari tuding pada 
orang lain, tiga tuding balik pada diri sendiri. 

Dato' Seri Tiong King Sing [Bintulu]: Yang Berhormat Seputeh ini memang 
kongkalikung cakap punya. 

Puan Teresa Kok Suh Sim [Seputeh]: [Berucap tanpa menggunakan pembesar 
suara] 

Datuk Liang Teck Meng [Simpang Renggam]: Itulah nasihat saya kepada 
pembangkang dan saya hari ini saya baru tahu, kenapa pembangkang tidak setuju dengan 
Akta Dana Politik kerana mereka takut dengan pelaksanaan akta ini akan menyekat sumber 
dana mereka dalam apa sahaja aktiviti yang akan dianjurkan oleh mereka bagi 
menumbangkan Kerajaan Malaysia. 

Tuan Sim Chee Keong [Bukit Mertajam]: Yang Berhormat Simpang Renggam 
minta penjelasan.  Sekejap. 

Datuk Liang Teck Meng [Simpang Renggam]: Enough lah, enough. Cukuplah. 

Tuan Sim Chee Keong [Bukit Mertajam]: Sekejap, minta penjelasan. This is one 
more point.   

Datuk Liang Teck Meng [Simpang Renggam]: Saya tinggal 4 minit sahaja lagi.  
Saya alih ke isu lain. Saya... 

Tuan Sim Chee Keong [Bukit Mertajam]: Penting, penting sebab ini tentang 
pengaruh kuasa asing, penting. Penting. 

Datuk Liang Teck Meng [Simpang Renggam]: It’s okay. Tuan Yang di-Pertua, 
saya balik ke isu lain sebab masa tidak cukup. 

Tuan Sim Chee Keong [Bukit Mertajam]: Tidak apa takut, tidak apa. 

Datuk Liang Teck Meng [Simpang Renggam]: Saya ingin sentuh sedikit tentang 
PTPTN. Seperti mana yang diketahui, PTPTN merupakan sebuah perbadanan yang 
ditubuhkan pada tahun 1997 yang bermatlamat untuk memberikan peluang kepada anak-
anak muda yang ingin melanjutkan pendidikan mereka di institusi pengajian tinggi yang 
mengenakan yuran yang mahal. Hanya Tuan Yang di-Pertua, saya berasa bahawa 
tindakan PTPTN yang menyenaraikan nama penghutang dalam sistem CCRIS agak tidak 
wajar kerana ia akan menjejaskan kemampuan mereka mendapatkan pinjaman bank. 

Saya berpendapat bahawa tindakan ini akan menghindari golongan graduan untuk 
membina kehidupan mereka seperti membeli rumah dan kereta. Oleh itu saya berharap 
agar kerajaan dapat mencari jalan penyelesaian yang lain untuk menuntut hutang tanpa 
langkah yang dinyatakan di atas. Kalau kerajaan kita mahu peka dalam isu ini, membantu 
pelajar-pelajar, marilah kita bantu mereka sehingga memasuki masyarakat dan saya ingin 
mencadangkan, kalau boleh potongan KWSP dijalankan dan tidak menyenaraihitamkan 
dengan sistem CCRIS. 

Satu lagi mengenai isu GST.  Saya difahamkan dengan aduan ke atas rebat GST 
oleh sesetengah syarikat yang perlu mengambil masa lama 3 bulan. Tuan Yang di-Pertua, 
masalah ini telah membebankan syarikat-syarikat yang berkenaan kerana kelambatan 
dalam rebat GST akan menyebabkan mereka menghadapi masalah cash flow dan aliran 
tunai ataupun masalah kewangan dan saya berharap bahawa kerajaan, terutamanya pihak 
kastam akan mengambil tindakan secepat mungkin untuk menyelesaikan masalah ini 
dengan secara berkesan kerana ia telah pun lama wujud dan saya pernah membangkitkan 
isu ini pada sesi persidangan yang lepas. 

Sementara itu, saya mendapati bahawa wujudnya ada kes-kes di mana terdapat 
syarikat-syarikat yang pulangan mereka tidak mencecah RM500,000 tetapi digalakkan 
untuk mendaftar dan menyumbang kepada GST.  



Dato' Seri Tiong King Sing [Bintulu]: Cabar salah orang lah, kongkalikung kamu. Datuk Liang Teck Meng [Simpang Renggam]: Nasihat saya kepada pembangkang... Dato' Seri Tiong King Sing [Bintulu]: Kamu boleh hantar laporan sama saya. Datuk Liang Teck Meng [Simpang Renggam]: Ini, bila satu jari tuding pada orang lain, tiga tuding balik pada diri sendiri. Dato' Seri Tiong King Sing [Bintulu]: Yang Berhormat Seputeh ini memang kongkalikung cakap punya. Puan Teresa Kok Suh Sim [Seputeh]: [Berucap tanpa menggunakan pembesar suara]. Datuk Liang Teck Meng [Simpang Renggam]: Itulah nasihat saya kepada pembangkang dan saya hari ini saya baru tahu, kenapa pembangkang tidak setuju dengan Akta Dana Politik kerana mereka takut dengan pelaksanaan akta ini akan menyekat sumber dana mereka dalam apa sahaja aktiviti yang akan dianjurkan oleh mereka bagi menumbangkan Kerajaan Malaysia. Tuan Sim Chee Keong [Bukit Mertajam]: Yang Berhormat Simpang Renggam minta penjelasan. Sekejap. Datuk Liang Teck Meng [Simpang Renggam]: Enough lah, enough. Cukuplah. Tuan Sim Chee Keong [Bukit Mertajam]: Sekejap, minta penjelasan. This is one more point. Datuk Liang Teck Meng [Simpang Renggam]: Saya tinggal 4 minit sahaja lagi. Saya alih ke isu lain. Saya... Tuan Sim Chee Keong [Bukit Mertajam]: Penting, penting sebab ini tentang pengaruh kuasa asing, penting. Penting. Datuk Liang Teck Meng [Simpang Renggam]: It's okay. Tuan Yang di-Pertua, saya balik ke isu lain sebab masa tidak cukup. Tuan Sim Chee Keong [Bukit Mertajam]: Tidak apa takut, tidak apa. Datuk Liang Teck Meng [Simpang Renggam]: Saya ingin sentuh sedikit tentang PTPTN. Seperti mana yang diketahui, PTPTN merupakan sebuah perbadanan yang ditubuhkan pada tahun 1997 yang bermatlamat untuk memberikan peluang kepada anak- anak muda yang ingin melanjutkan pendidikan mereka di institusi pengajian tinggi yang mengenakan yuran yang mahal. Hanya Tuan Yang di-Pertua, saya berasa bahawa tindakan PTPTN yang menyenaraikan nama penghutang dalam sistem CCRIS agak tidak wajar kerana ia akan menjejaskan kemampuan mereka mendapatkan pinjaman bank. Saya berpendapat bahawa tindakan ini akan menghindari golongan graduan untuk membina kehidupan mereka seperti membeli rumah dan kereta. Oleh itu saya berharap agar kerajaan dapat mencari jalan penyelesaian yang lain untuk menuntut hutang tanpa langkah yang dinyatakan di atas. Kalau kerajaan kita mahu peka dalam isu ini, membantu pelajar-pelajar, marilah kita bantu mereka sehingga memasuki masyarakat dan saya ingin mencadangkan, kalau boleh potongan KWSP dijalankan dan tidak menyenaraihitamkan dengan sistem CCRIS. Satu lagi mengenai isu GST. Saya difahamkan dengan aduan ke atas rebat GST oleh sesetengah syarikat yang perlu mengambil masa lama 3 bulan. Tuan Yang di-Pertua, masalah ini telah membebankan syarikat-syarikat yang berkenaan kerana kelambatan dalam rebat GST akan menyebabkan mereka menghadapi masalah cash flow dan aliran tunai ataupun masalah kewangan dan saya berharap bahawa kerajaan, terutamanya pihak kastam akan mengambil tindakan secepat mungkin untuk menyelesaikan masalah ini dengan secara berkesan kerana ia telah pun lama wujud dan saya pernah membangkitkan isu ini pada sesi persidangan yang lepas. Sementara itu, saya mendapati bahawa wujudnya ada kes-kes di mana terdapat syarikat-syarikat yang pulangan mereka tidak mencecah RM500,000 tetapi digalakkan untuk mendaftar dan menyumbang kepada GST.